11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 213 της 30 Μαρτ./6 Απρ. 1976 (ΦΕΚ Α΄ 78) Περί ασκήσεως προληπτικού ελέγχου επί των δαπανών Ν.Π.Δ.Δ. τελούντων υπό την εποπτείαν του Υπουργείου Κοινωνικών Υπηρεσιών. Έχοντες υπ’ όψιν: α)Το άρθρ. 18 του Ν.Δ. 1265 από 4.8.1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου, ως και των λογαριασμών των δημοσίων υπολόγων και παρακολουθήσεως των εσόδων των» και  β)Την υπ’ αριθ. 62/1976 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Κοινωνικών Υπηρεσιών Υπουργών, απεφασίσαμεν και διατάσσομεν: Άρθρον μόνον.-Επί των πάσης φύσεως δαπανών των κάτωθι Νομικών Προσώπων Δημοσίου Δικαίου τελούντων υπό την εποπτείαν του Υπουργείου Κοινωνικών Υπηρεσιών, ασκείται προληπτικός έλεγχος υπό του Ελεγκτικού Συνεδρίου: α)Εθνικών Παιδικών Σταθμών (Α.Ν. 2-5/11/ 1935). β)Εθνικών Αγροτικών Παιδικών Σταθμών (Β.Δ. 324/1973). γ)Αγροτικών Μεταβατικών Οικοκυρικών Σχολών (Α.Ν. 2470/1940). δ)Πρεβεντορίων (Ν.Δ. 478/1947). ε)Κέντρων Κοινωνικής Επιμορφώσεως Νεανίδων (Ν.Δ. 928/1971). 